recursal/SuperWikiNEXT-32B huggingface dataset:
**Depot Tahanan Semenyih** terletak di Semenyih, Selangor. Depot ini bersebelahan dengan Sekolah Menengah Kebangsaan Engku Husain, Taman Bunga Raya, Taman Paling Jaya, Taman Desa Kenanga dan Suria Grande. Kem ini menempatkan pendatang tanpa izin yang masuk ke Malaysia secara haram dari pelbagai negara Asia dan Afrika. Antaranya dari negara Indonesia, Myanmar, Nepal, Bangladesh dan lain-lain.

Sebuah mahkamah diwujudkan bagi memudahkan tahanan dibicarakan dan proses penghantaran mereka dipercepatkan. Di dalamnya terdiri dari beberapa blok bangunan untuk tahanan lelaki dan tahanan perempuan. Dua buah menara tinjau setinggi 20 meter didirikan bagi mengawasi keadaaan dalaman dan luaran. Pagar kawat berlapis dibina agar tahanan tidak dapat melarikan diri.

Tahanan lari
------------

Pada 21 Jun 2009, 11 pendatang tanpa izin melarikan diri menuju ke Lebuh raya Lekas kerana kawasan itu semak samun dan sedikit berhutan.Mereka boleh melarikan diri ke Kajang, Bangi dan Cheras.

Ketua Polis Daerah Kajang ACP Shakarudin Che Mood menyatakan 3 rakyat Myanmar ditahan semula. 8 rakyat Myanmar dan Nepal berusia dalam lingkungan 30 hingga 40 tahun berjaya melepaskan diri tanpa dapat dikesan. Mereka memecahkan pintu pagar pada jam 4.30 petang.

Sila lihat
----------

* Tragedi Semenyih

Rujukan
-------
**Dera Ismail Khan** (Urdu, Saraiki: ڈیرہ اسماعیل خان, Pashto: ډېره اسماعيل خان), sering disingkatkan kepada **DI Khan**, adalah sebuah bandar di Khyber Pakhtunkhwa, Pakistan. Ia terletak di tebing barat Sungai Indus, 200 batu (320 km) dari barat Lahore dan 120 batu (190 km) dari barat laut Multan. Bandar ini adalah ibu kota daerah dan tehsil Dera Ismail Khan.

Demografi
---------

Menurut banci 1901 penduduk Dera Ismail Khan adalah seramai 31,737 orang, yang mana 18,662 orang Islam, 11,486 Hindu, dan 1,420 Sikh. Selepas merdeka, ramai penduduk Hindu di bandar ini menetap di India, terutamanya di Bandar terancang, Vijay Nagar dan Derawal Nagar di Delhi.

Pada tahun 1999 ia mempunyai penduduk sebanyak 64,358 orang. Penduduk adalah campuran etnik Jats, Baloch dan Pashtun, dengan sebilangan kecil minoriti suku yang berbahasa Urdu. Bahasa Urdu, bahasa kebangsaan, difahami dan dituturkan oleh majoriti penduduk disini, manakala Saraiki adalah bahasa utama daerah. Pashto juga dituturkan, terutamanya dalam masyarakat Pashtun.

Lihat juga
----------

* Senarai bandar di Pakistan
* Senarai daerah di Pakistan

Rujukan
-------

* Kementerian Informasi dan Penyiaran Pakistan Diarkibkan 2017-08-24 di Wayback Machine
| Mukim Hulu Selama |
| --- |
|  |
| **Geografi** |
| **Status** | Mukim |
| **Asal nama** | N/A |
| **Negara** |  Malaysia |
| **Negeri** |  Perak Darul Ridzuan |
| **Daerah** | Daerah Selama |
| **Mukim** | Mukim Hulu Selama |
| **Kampung** | Kampung Sungai Bayor |
| **Keluasan** | N/A |

**Kampung Sungai Bayor** merupakan sebuah kampung tradisional dalam mukim Hulu Selama, Daerah Selama, negeri Perak.

Nama Sungai Bayor diambil sempena nama sebatang sungai dan Pokok Bayor yang tumbuh di Kuala Sungai Bayor; pertemuan antara Sungai Bayor yang merupakan anak sungai dan Sungai Selama. Hingga ke hari ini masih terdapat sungai tersebut.Masyarakat tempatan memanggil dengan nama Ayer Bayor. 

Sesuai dengan perkembangan perkembangan pembangunan, pemodenan lebih-lebih lagi perkembangan pertanian,Anak Sungai Bayor telah diputuskan aliran sungainya di Projek Pengairan Garok. Sejak dari itu anak Sungai Bayor kerap mengalami kekeringan air terutama pada musim kemarau. Sejak dari pembinaan Projek Pengairan Garok,berakhirlah Anak Sungai Bayor sebagai sumber utama pengairan kawasan sawah berdekatan. Sebahagian kecil anak sungai Bayor tinggal sebagai peparitan air buangan sawah dan sebahagian besar airnya berubah kuala mengalir ke Sungai Garok.

  

Persempadanan Kampung Sungai Bayor.

Sungai Bayor pada asalnya bukan hanya sebuah kampung. Ia sebuah mukim yang diurustadbir oleh Penghulu Sungai Bayor yang pejabatnya berlokasi di pekan Sungai Bayor. Oleh sebab itulah kita dapat temui SMK Sungai Bayor yang berlokasi di Simpang Tiga,SK Sungai Bayordan Balai Polis Sungai Bayor yang berlokasi di Kampung Damak.Kemungkinan kawasan pemukiman yang terlalu luas,turut dikaitkan pula dengan kampung-kampung yang jauh dari pekan Sungai Bayor iaitu pusat tadbirurus,maka Mukim Sungai Bayor telah ditukar kepada Mukim Ulu Selama.

Persempadanan Kampung Sungai Bayor adalah Sungai Damak hingga ke Anak Sungai Bayor. Jarak jalan utama yang melalui Kampung Sungai Bayor lebih kurang 2 kilometer. Disebelah hilirnya Kampung Damak manakala di sebelah Hulunya Kampung Garok.
|  |
| --- |
|  |
| Career | RN Ensign |
| Ditempah: |  |
| Mula bina: |  |
| Dilancarkan: |  |
| Ditauliahkan: |  |
| Dibersarakan: |  |
| Nasib: |  |
| Nyah daftar: |  |
| Ciri-ciri Umum |
| Sesaran: 41,300 tan |  |
| Panjang: 855'3" |  |
| Rusuk: 102'9" |  |
| Draft: 28'7" |  |
| Tujahan: |  |
| Laju: 31 knots |  |
| Jarak: |  |
| Awak-awak: 2000 |  |
| Persenjataan: |  |
| Kapal terbang: | 66, dengan 25 simpanan |
| Moto: |  |

Akagi - Kapal induk Jepun semasa Perang Dunia II
------------------------------------------------

***Akagi*** (赤城; "Istana Kota Merah - Red Castle") merupakan kapal induk Jepun yang terbabit dalam Pertempuran Pearl Harbor. Kapal induk Akagi telah mengalami kerosakan teruk pada 4 Jun 1942 akibat serangan kapal terbang kepunyaan tentera laut Amerika Syarikat semasa Pertempuran Midway, dan ditenggelamkan oleh kapal pemusnah Jepun pada awal pagi 5 Jun 1942 .

*Akagi*, kapal induk seberat 34,364-tan, mula dibina di Kure, Jepun. Pada awalnya lunasnya dibina sebagai battle cruiser sebelum keputusan diambil untuyk menyiapkannya sebagai kapal induk. Apabila siap, Akagi merupakan salah satu dari kapal induk besar yang pertama negara Jepun pada March 1927. Kapal induk Akagi telah dinaik-taraf secara besar-besaran sepanjang tahun 1935-1938 untuk meletakkan menara di sebelah port, lain dari kebiasaan, dan juga dek penerbangan panjang penuh, Kapal induk Akagi aktif dipersisiran China untuk beberapa tahun berikutnya, dan ia merupakan kapal pemerintah dalam Pertempuran Pearl Harbor pada Disember 1941. 

Akagi juga mengetuai kapal induk lain untuk menyerang sepanjang Indies Timur *East Indies* dan Lautan India *Indian Ocean*, termasuk meneggelamkan kapal induk British *Hermes*, menghalau Allies keluar dari Jawa dan Sumatra dan turut menyerang Darwin di Utara Australia.

Kapal induk Akagi kemudiannya menyertai dalam serangan kapal induk ke kawasan Lautan India *Indian Ocean* dan merupakan kapal pemerintah bagi pasukan kapal induk Jepun semasa Pertempuran Midway. Pada 4 Jun 1942, ketika beroperasi di utara Pulau Midway, *Akagi* diserang oleh pengebom junam dari USS *Enterprise* dan terbakar. Usaha mengawal kerosakan gagal, dengan itu kapal induk Akagi telah ditenggelamkan oleh kapal pemusnah Jepun dengan menggunakan torpedo awal pagi berikutnya.

Pautan luar
-----------

Akagi.
***Depositum fidei*** ( bahasa Inggeris: *deposit of faith*code: en is deprecated  , Melayu: *Deposit Iman, Khazanah iman*code: ms is deprecated  ) merupakan dogma dalam agama Katolik yang menyatakan bahawa Gereja telah menerima iman lebih daripada Yesus Kristus melalui murid-murid-Nya, dan diwariskan kepada Gereja melalui Tradisi Suci dan Kitab Suci. Semua ini ditafsirkan oleh "Magisterium ", yang mempunyai kuasa pengajaran dalam Gereja ; yang dijalankan oleh Paus dan Majlis Uskup yang berada dalam persekutuan penuh dengan Paus sebagai Uskup Rom.  Doktrin - doktrin Katolik yang diringkaskan secara berwibawa dalam Katekismus Gereja Katolik, diterbitkan oleh Takhta Suci, dan terpakai kepada semua umat Katolik. 

Perbincangan tentang "harta kepercayaan" ini adalah menurut Rasul Paulus yang dalam surat kepada jemaat di Timotius menulis: "*Hai Timotius, peliharalah apa yang telah dipercayakan kepadamu.* *Jauhilah perkataan kosong dan najis serta pertentangan yang datang dari apa yang disebut pengetahuan*." ( 1 Timotius 6:20 ) dan "*Jagalah harta yang indah yang telah dipercayakan-Nya kepada kita melalui Roh Kudus yang diam di dalam kita. kita*" (2 Timotius 1:14).

Rujukan
-------

1. ↑  (Inggeris) Schreck, Alan (1999). *The Essential Catholic Catechism*. Servant Publications. ISBN 1-56955-128-6.
2. ↑  (Inggeris) Berard (1994). *Introducing the Catechism of the Catholic Church, Traditional Themes and Contemporary Issues*. Paulist Press. ISBN 0-8091-3495-0.
"Kapal Hitam" Komodor Matthew Perry dalam cetakan Jepun tahun 1854.
**Kapal Hitam** (Bahasa Jepun: 黒船, *kurofune*) ialah nama yang diberikan kepada kapal-kapal orang Barat yang tiba di Jepun antara abad ke-15 dan ke-19. Secara khusus, istilah tersebut dipakai untuk menggelar kapal-kapal *Mississippi*, *Plymouth*, *Saratoga*, dan *Susquehanna*, yang berlabuh pada 14 Julai 1853 di Pelabuhan Uraga (ketika ini sebahagian Yokosuka) di Wilayah Kanagawa, Jepun, di bawah komando Komodor Matthew Perry dari Amerika Syarikat. Perkataan "hitam" menggambarkan warna hitam layar kapal-kapal yang lebih tua itu, dan asap hitam yang keluar dari mesin wap berbahan bakar arang batu pada kapal-kapal Amerika tersebut.

Kekuatan ketenteraan yang lebih hebat Komodor Perry merupakan faktor penentu dalam perundingan perjanjian yang membenarkan Amerika berdagang dengan Jepun. Hal ini secara berkesan mengakhiri tempoh Sakoku (鎖国) yang telah berlangsung selama lebih 200 tahun, yang membenarkan hanya orang-orang Belanda dan Cina sahaja yang dapat berdagang dengan Jepun.

Lihat juga
----------

* Jepun
* Sakoku

Catatan kaki
------------

1. ↑  "Perry Ceremony Today; Japanese and U. S. Officials to Mark 100th Anniversary." *New York Times.* July 8, 1953,

Rujukan
-------

* Perry, Matthew Calbraith. (1856). *Narrative of the expedition of an American Squadron to the China Seas and Japan, 1856.* Diarkibkan 2017-05-19 di Wayback Machine New York : D. Appleton and Company. [digitized by University of Hong Kong Libraries, Digital Initiatives, "China Through Western Eyes." ]
* Taylor, Bayard. (1855). A visit to India, China, and Japan in the year 1853 Diarkibkan 2016-03-11 di Wayback Machine New York : G.P. Putnam's sons. [digitized by University of Hong Kong Libraries, Digital Initiatives, "China Through Western Eyes." ]

Pautan luar
-----------

* (Inggeris)New National Theatre Tokyo
* (Inggeris)Opera Japonica
Dua kedudukan digunakan dalam dogeza
***Dogeza*** (土下座) adalah unsur tradisional etika Jepun yang melibatkan berlutut secara terus di tanah dan menunduk secara bersujud sambil menyentuh kepala ke lantai. Ini digunakan untuk menunjukkan rasa hormat kepada orang yang lebih tinggi statusnya, sebagai permintaan maaf yang mendalam atau untuk menyatakan keinginan untuk mendapatkan bantuan dari orang tersebut.

Istilah ini digunakan dalam politik Jepun seperti *"dogeza-gaikō"* (土下座外交) yang diterjemahkan ke "diplomasi sembah sujud" atau "dasar luar sembah sujud". Secara umum, dogeza diterjemahkan ke dalam bahasa Melayu sebagai "prostrasi" atau "kautau".

Makna melakukan dogeza
----------------------

Dalam kesedaran sosial Jepun, tindakan duduk di atas tanah dan membuat adegan/suasana (dogeza), adalah penghormatan yang tidak biasa hanya digunakan ketika seseorang sangat menyimpang dari tingkah laku harian. Ia dilihat sebagai sebahagian daripada etika dan dipenuhi dengan perasaan menyesal kerana menyusahkan orang lain. Dengan melakukan dogeza dan meminta maaf kepada seseorang, biasanya seseirang itu akan cenderung untuk memaafkan.

Sejarah
-------

Dalam *Gishiwajinden* (魏志 倭人 伝), catatan pertemuan orang Cina tertua dengan orang Jepun, disebutkan bahawa orang biasa Yamataikoku purba akan duduk berprostasi di tempat setelah bertemu dengan bangsawan di sepanjang jalan sambil bertepuk tangan seakan berdoa (柏 手 dibaca: kashiwade), dan ini dipercayai sebagai kebiasaan lama Jepun.

Haniwa pada zaman Kofun dapat dilihat bersujud dengan menggunakan dogeza.

Dalam tempoh awal moden yang lebih dikenali sebagai perarakan berlalu *daimyo*, dipercayai bahawa ia adalah wajib bagi rakyat jelata hadir untuk melaksanakan dogeza, tetapi itu tidak betul. Adalah normal bagi orang biasa untuk melakukan dogeza di zaman moden ketika ditemuramah oleh atasan.

Walaupun sekarang, sebagai kaedah perlindungan diri dan permintaan maaf di mana kerosakan pada imej seseorang diabaikan, perasaan malu tetap berakar kuat.

Lihat juga
----------

* Kautau
* Sujud
* Budaya Jepun
* Berlutut
* Prostrasi
* Prostasi (Buddhisme)
* Bersujud dalam tradisi Gereja Ortodoks Timur

Rujukan
-------

1. 1 2  Takamura, Kōtarō; Sato, Hiroaki (translation) (1992). *A brief history of imbecility: poetry and prose of Takamura Kōtarō*. University of Hawaii Press. m/s. 253. ISBN 0-8248-1456-8.
2. 1 2  Leaman, Oliver *Friendship East and West: philosophical perspectives* p. 74
3. ↑  American Chamber of Commerce in Japan (2006) *The Journal of the American Chamber of Commerce in Japan* ACCJ p. 54
4. ↑  Dobson, Hugo (2003) [*Japan and United Nations peacekeeping: new pressures, new responses*] Routledge, p. 20 ISBN 0-415-26384-0
5. ↑  Olsen, Edward A. (1985) *U.S.-Japan Strategic Reciprocity: A Neo-Internationalist View* Hoover Press, vol. 307. p.109
6. ↑  Drifte, Reinhard (2003) *Japan's security relations with China since 1989: from balancing to bandwagoning?* Routledge, p.7 ISBN 0-415-30507-1
7. ↑  prostration **Definisi:** lebih bermaksud kepada "bersujud hingga meniarap" jadi utk bermaksud "sujud" sangat tidak sesuaiselanjutnya di PRPM
8. ↑  kow tow **Definisi:** kautau: sujud 9 kaliselanjutnya di PRPM
**Edsilia Francisca Rombley** (lahir 13 Februari 1978) ialah seorang penyanyi dan penyampai televisyen Belanda. Beliau memulakan kerjayanya pada 1995, sebagai ahli kumpulan vokal wanita Belanda Dignity. Rombley memulakan kerjaya solonya pada 1996, selepas memenangi acara pertandingan bakat Belanda *Soundmixshow*, kemudian memenangi *European Soundmix Show* pada tahun berikutnya.

Pada tahun 1998, Rombley memenangkan *Nationaal Songfestival 1998* dan mewakili Belanda dalam Pertandingan Lagu Eurovision 1998 dengan lagu "Hemel en aarde", menduduki tempat keempat. Beliau kemudian mewakili Belanda di Pertandingan Lagu Eurovision 2007 dengan lagu "On Top of the World", namun tidak mara ke pusingan akhir. Pada tahun 2009, Rombley mengacarakan musim pertama rancangan bakat selebriti Belanda *Beste Zangers*, dan kini bakal menjadi salah seorang pengacara Pertandingan Lagu Eurovision 2020 di Rotterdam.

Sepanjang kerjayanya, Rombley telah mengeluarkan lapan album studio dan dua single lima belas di Belanda.

Rujukan
-------

1. ↑  "Exclusive: Introducing the Eurovision 2020 presenters!". *Eurovision.tv*. European Broadcasting Union. Dicapai pada 4 December 2019.
2. ↑  "Edsilia Rombley, Chantal Janzen en Jan Smit presenteren Songfestival". *nos.nl*. 4 December 2019.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Edsilia Rombley*** |

* Edsilia Rombley di Pangkalan Data Filem Internet (IMDb)
* Tapak web rasmi (dalam bahasa Belanda)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman

 |
| Lain-lain | 
* MusicBrainz (artis)

 |
**Kecelaruan keresahan menyeluruh** (Bahasa Inggeris: **Generalized Anxiety Disorder** atau **GAD**) ialah suatu kecelaruan keresahan yang ditandai dengan kebimbangan tidak terkawal, berlebihan dan selalunya tidak rasional tentang hal-hal sehari yang tidak setanding dengan apa yang patut dibimbang. Kebimbangan yang berlebihan ini sering mengganggu fungsi sehari-hari, sebagai individu yang menderita GAD biasanya menjangka bencana, dan terlalu bimbang tentang hal-hal sehari seperti masalah kesihatan, wang, kematian, masalah keluarga, masalah kawan, masalah hubungan atau kerja kesulitan. Mereka sering menunjukkan pelbagai gejala fizikal, termasuk kelesuan, gelisah, sakit kepala, mual, kebas di bahagian tangan dan kaki, ketegangan otot, nyeri otot, kesulitan menelan, Bukti kesulitan bernafas, kesukaran menumpukan, gementar, gugup, lekas marah, berpeluh, gelisah, insomnia , hot flashes, dan ruam. Gejala ini harus konsisten dan berterusan, bertahan sekurang-kurangnya 6 bulan, untuk diagnosis rasmi GAD diberikan.

Rujukan
-------

* Anxiety Disorder



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Dokudrama** (atau **drama dokumentari**) ialah genre televisyen dan filem, yang menampilkan lakonan semula yang didramatiskan bagi peristiwa sebenar. Ia digambarkan sebagai gabungan dokumentari dan drama dan "pewakilan berdasarkan fakta peristiwa sebenar".

Dokudrama lazimnya berusaha untuk mematuhi fakta sejarah yang diketahui, sambil membenarkan beberapa tahap lesen dramatik dalam butiran persisian, seperti apabila terdapat jurang dalam rekod sejarah. Dialog mungkin, atau mungkin tidak, termasuk kata-kata sebenar orang sebenar, seperti yang direkodkan dalam dokumen sejarah. Penerbit Dokudrama kadangkala memilih untuk merakamkan peristiwa mereka yang dibina semula di lokasi sebenar di mana peristiwa bersejarah itu berlaku.[*perlu rujukan*]

Rujukan
-------

1. ↑  "Docudrama". The Museums of Broadcast Communications. Diarkibkan daripada yang asal pada 2012-08-12. Dicapai pada 28 June 2012.
2. ↑  Ogunleye, Foluke (2005). "Television Docudrama as Alternative Records of History". *History in Africa*. **32**: 479–484. doi:10.1353/hia.2005.0019. ISSN 0361-5413. JSTOR 20065757.

Pautan luar
-----------

* British Film Institute paper on British drama-documentary
* Docudrama: the real (his)tory by Çiçek Coşkun (Middle East Technical University, Department of Sociology): unpublished academic paper
* Docudrama at BookRags
**Kecekapan penukaran tenaga** (***η***) ialah nisbah antara keluaran yang berguna dari mesin penukaran tenaga dan masukan, dalam istilah tenaga, Input, serta output yang berguna dapat berupa bahan kimia, tenaga elektrik, pekerjaan mekanikal, cahaya (radiasi), atau panas.

Secara umumnya, kecekapan penukaran tenaga ialah angka tak berdimensi antara 0 dan 1,0, atau 0% hingga 100%. Kecekapan tidak boleh melebihi 100%, misalnya, untuk mesin gerak terus-menerus. Namun, ukuran keberkesanan lain yang dapat melebihi 1,0 digunakan untuk pam panas dan peranti lain yang memindahkan panas daripada mengubahnya.

Ketika berbicara mengenai kecekapan mesin panas dan jana kuasa elektrik, penukaran harus dinyatakan, iaitu, HHV (alias Nilai Pemanasan Kasar, dll.) Atau LCV (Nilai Pemanasan Bersih), dan keluaran kasar (di terminal penjana) atau bersih keluaran (di pagar jana kuasa elektrik) sedang dipertimbangkan. Keduanya terpisah tetapi harus disebutkan. Kegagalan untuk melakukannya menyebabkan kebingungan yang tak berpenghujung.

Rujukan
-------

1. ↑  Energy Glossary, California Energy Commission (Accessed: April 3, 2021)
2. ↑  What is efficiency?, NASA, Cryogenics and Fluids Branch (Accessed: April 3, 2021)
3. ↑  Efficiency, J.M.K.C. Donev et al. (2020). Energy Education - Efficiency (Accessed: April 3, 2021)

Pautan luar
-----------

* The Intelligent Energy - Europe programme: the EU's tool for funding action towards a more energy intelligent Europe
* Does it make sense to switch to LED ?
**Epifani** (bahasa Yunani Koine: ἐπιφάνεια, *epiphaneia*, "menampakan", "penampakan jelas") atau **Teofani** (bahasa Yunani Kuno (ἡ) Θεοφάνεια, *Τheophaneia* berarti "penampakan Tuhan"), atau **Hari Raya Penampakan Tuhan** adalah sebuah hari raya keagamaan dalam sejumlah denominasi gereja Kristian pada tarikh 6 Januari yang merayakan wahyu Allah sebagai manusia yaitu Yesus Kristus atau pemunculan/manifestasi Yesus Kristus terhadap dunia dalam bentuk kelahiran-Nya. Dalam Gereja Ritus Barat maupun Timur memiliki pemahaman yang sama mengenai Epifani ini yaitu Manifestasi Yesus Kristus kepada dunia, tetapi menghayati peristiwa yang berbeda. Dalam Gereja Barat, Epifani untuk memperingati kedatangan Orang-orang Majus dari Timur atau kadang kala disebut **Tiga Raja**, yang mengunjungi Yesus yang baru saja lahir, yang menunjukkan Manifestasi Bayi Yesus Kristus terhadap orang Yahudi maupun di luar bangsa Yahudi (berarti seluruh dunia) sebagai Anak Allah. Namun dalam Gereja Timur untuk memperingati pembaptisan Yesus Kristus oleh Yohanes Pembaptis di sungai Yordan, yang menunjukkan Manifestasi Yesus Kristus mulai memulai karya Pelayanan-Nya sebagai Anak Allah atau sering pula disebut Teofani.

Dalam Gereja Ritus Timur, Epifani juga menjadi puncak perayaan masa Natal atau perayaan Kelahiran Yesus Kristus, yang diperingati mulai dari tanggal 25 Desember sampai dengan 5 Januari setiap tahun....

Lihat pula
----------

* Kelahiran Yesus
* Natal

Referensi
---------

1. ↑  "Online Etymological Dictionary". Etymonline.com. Dicapai pada December 22, 2011.
2. ↑  "The Byzantine Blessing of Water on the Vigil of the Epiphany".
3. ↑  "Liddell and Scott:Θεοφάνεια". Artfl.uchicago.edu. Dicapai pada December 22, 2011.
***Detroit: Become Human*** ialah sebuah permainan video pengembaraan yang direka oleh studio Quantic Dream dan diterbitkan oleh Sony Interactive Entertainment untuk PlayStation 4, yang dikeluarkan di seluruh dunia pada 25 Mei 2018. Jalan cerita menumpu kepada tiga buah android; Kara (Valorie Curry), yang melarikan diri daripada tuannya untuk memahami kesedaran yang muncul dalam program dia sambil melindungi seorang gadis muda; Connor (Bryan Dechart), yang tugasnya adalah untuk memburu android yang mula sedar dan memberontak; dan Markus (Jesse Williams), yang bertekad untuk membebaskan android-android lain daripada penghambaan. Sama ada mereka kekal hidup atau mati bergantung kepada pilihan yang dipilih oleh pemain.

*Detroit: Become Human* adalah berdasarkan kepada demonstrasi teknologi Quantic Dream pada tahun 2012 yang bertajuk *Kara*; Valorie Curry kembali untuk memainkan watak dalam tajuk tersebut (Kara). TUntuk mengkaji persekitaran Detroit, para *developer* pergi melawat Detroit, Michigan. Skrip permainan video ini memerlukan penulis dan pengarah David Cage untuk merujuk pakar kecerdasan buatan (*artificial intelligence*), selama dua tahun untuk menyelesaikannya. Mereka membina enjin yang baru untuk melengkapkan permainan ini dan menguji bakat beratus pelakon sebelum memulakan proses penggambaran dan animasi. Philip Sheppard, Nima Fakhrara, dan John Paesano memainkan peranan penggubah muzik untuk Kara, Connor, dan Markus, mengikut turutan.

*Detroit: Become Human* diberikan ulasan yang bagus daripada pengkritik, yang memuji latar dan suasana, gambaran visual, saat-saat kecil dalam cerita, watak-watak utama, pelakon suara mereka, pilihan pemain yang akan memberi kesan pada jalan cerita, dan ciri-ciri aliran jalan cerita, tetapi juga dikritik atas sebab kawalan gerakan (*motion controls*), penyalahgunaan alegori sejarah dan tematik, dan aspek jalan cerita dan watak-watak. Permainan ini ialah pelancaran yang paling berjaya oleh Quantic Dream dan telah menjual 1.5 juta salinan.

Rujukan
-------

1. ↑  McFerran, Damien (14 Mei 2018). "Detroit: Become Human is the next step in story-driven gaming". *Red Bull Games*.
2. ↑  Brotherson, Corey (23 Mei 2018). "How Detroit: Become Human's narrative team brought a world of androids to life". *PlayStation Blog*. Diarkibkan daripada yang asal pada 23 Mei 2018.
3. ↑  Quantic Dream (25 Mei 2018). *Detroit: Become Human* (PlayStation 4). Sony Interactive Entertainment. Tahap/kawasan: Opening.


1. ↑  While initially credited as a lead writer in interviews,
 Williams was attributed with "additional writing" in the video game.
Bagi drama adaptasi novel ini, lihat Duda Terlajak Laris.

***Duda Terlajak Laris*** ialah novel 2015 oleh penulis novel Malaysia, Aifa Batrisya, diterbitkan oleh Penulisan2U. Ia telah diadaptasikan sebagai sebuah siri drama oleh TV3 pada 2016.

Sinopsis
--------

Apakah perasaan anda saat disuruh bernikah ketika berusia 18 tahun dan kemudiannya menduda waktu usia perkahwinan baru menjangkau usia dua tahun? Itulah yang terpaksa dihadapi oleh Zack biarpun dalam keadaan separuh relanya. Rela pun dia dengan pernikahan itu pun hanya kerana dia memikirkan air muka tok ayah, insan kesayangannya yang juga imam Masjid Batu Lima. Disebabkan sebiji mentol, hidupnya jadi huru-hara dek perangkap gadis genit bernama Pehah, adik angkat sahabatnya iaitu Bob.

"Dan saya harap walau jauh mana pun awak pergi, suatu hari nanti awak tetap akan cari dan kembali kepada saya. Itu doa saya!" – Pehah.

"Pehah, Pehah... Dunia ni bulat tau tak? Bulat. Tapi bulat macam mana pun, tak bermakna pusing-pusing aku akan jumpa kau juga. Ada ramai lagi perempuan dalam dunia ni yang aku boleh jumpa. Kau kasilah peluang dekat aku jumpa yang ala-ala Siti Nurhaliza ke, Izara Aishah ke. Ini tidak, kau nak juga aku jumpa kau lagi. Memang bad lucklah aku kalau begitu ceritanya. Aduhaiii..." – Zack.

Adakah dia bad luck? Lapan tahun pun berlalu, tapi jangankan Siti Nurhaliza atau Izara Aishah, yang ala-ala itu pun Zack tak pernah jumpa. Phewww! Takkan dia dah terkena sumpahan Pehah? Atau mungkin menjadi duda yang terlajak laris itu menjadi satu batu penghalang untuk Zack bertemu dengan pemilik tulang rusuknya yang sebelah lagi itu apabila hubungannya tak pernah kekal sehingga ke jenjang pelamin?

"Nope. I am okay with that. Saya tak kesah pun sama ada awak ni duda atau teruna sebab saya tak pernah letak syarat apa-apa pada calon suami saya. Dan kalau ada pun syaratnya cuma satu. Orangnya mesti awak. Tak ada orang lain. Hanya Zafran Aldrin!" – Idayu.

Apa kesudahannya kisah duda terlajak yang agak laris ini? Akan diturutkan jugakah untuk menikahi Idayu atau sebaliknya?

Kata orang-orang tua, cakap tu biar berpijak di bumi yang nyata. Jangan bongkak sangat nanti terpaksa telan kata-kata sendiri. Kata-kata sendiri, boleh diterima lagi kalau terpaksa dia telan, tapi kalau terpaksa jilat ludah sendiri? Memang taklah!

Keluaran dan legasi
-------------------

Rencana utama: Duda Terlajak Laris
*Duda Terlajak Laris* dikeluarkan pada 2015 oleh Penulisan 2U. Pada tahun 2016, novel ini telah diadaptasikan ke siaran TV melalui drama waktu perdana di Slot Zehra bermula 11 April 2016 di TV3, dibintangi oleh Idris Khan, Zara Zya dan Wawa Zainal.

Rujukan
-------

1. ↑  Duda Terlajak Laris by Aifa Batrisya Goodreads. Dicapai pada 10 Mac 2017.
Siri anime tahun 2019 ***Dororo*** berdasarkan manga dengan nama sama yang ditulis oleh Osamu Tezuka. Adaptasi dilakukan bersumberkan daripada bahan sumber dalam beberapa cara, tetapi mengikut premis dasar manga; Seorang *ronin* muda yang bernama Hyakkimaru bersama seorang anak muda muda, Dororo, mesti menghadapi pelbagai setan di era Jepun-Sengoku yang telah mencuri pelbagai bahagian badannya untuk mendapatkannya kembali. 

Siri 24 episod tersebut disiarkan pada 7 Januari hingga 24 Jun 2019 di Tokyo MX, BS11, dan Jidaieki Senmon Channel, dan disiarkan secara eksklusif di seluruh dunia di Prime Video.   Kazuhiro Furuhashi mengarahkan siri ini, dengan Yasuko Kobayashi mengendalikan komposisi siri, Satoshi Iwataki mengendalikan reka bentuk watak, dan Yoshihiro Ike mengarang muzik. Twin Engine menghasilkan siri ini.  Tema pembukaan "Kaen" (火炎) dipersembahkan oleh Queen Bee, sementara tema akhir "Sayonara Gokko" (さよならごっこ) dilakukan oleh Amazarashi. Tema pembukaan kedua "Dororo" (どろろ) dilakukan oleh Asian Kung-Fu Generation dan tema akhir kedua "Yamiyo" (闇夜) dilakukan oleh Hawa. 

Siri ini memaparkan kembali beberapa kisah yang turut muncul dalam siri TV 1969, contohnya *The Story of Bandai* yang dipecahkan kepada dua episod dalam siri pertama, tetapi diselesaikan dalam satu episod dalam siri 2019. Selain itu, Dororo hanya didedahkan sebagai seorang gadis dalam episod terakhir siri 1969, tetapi hal ini didedahkan pada Episod 9 dalam siri 2019.

Rujukan
-------

1. ↑  "Dororo TV Anime's 2nd Promo Video Reveals More Cast, January 7 Premiere". *Anime News Network*. December 6, 2018. Dicapai pada December 6, 2018.
2. ↑  "Fuji Creative Reveals Episode Counts for Sarazanmai, Dororo Anime". *Anime News Network*. March 28, 2019. Dicapai pada March 28, 2019.
3. ↑  "Dororo TV Anime's 1st Promo Video, Cast, Staff, Visual Revealed". *Anime News Network*. September 3, 2018. Dicapai pada September 3, 2018.
**Dorsum** dalam bidang anatomi ialah:

* bahagian atas untuk haiwan yang biasa berlari, terbang, atau berenang dalam kedudukan mendatar; dan
* bahagian belakang bagi haiwan (seperti manusia) yang berjalan tegak.

Untuk vertebrat, dorsum merangkumi tulang belakang. Bagi order lepidoptera (rama-rama dan kupu-kupu), "dorsum" juga merujuk kepada pinggir menjalar sayap (pinggir depan digelar kosta). Istilah **dorsal** merujuk kepada struktur anatomi yang terletak pada atau muncul daripada bahagian haiwan tersebut. Bagi manusia, bahagian kaki yang atas juga dianggap sebagai dorsal. Lawannya dorsum ialah "ventrum" dan "ventral".

Contoh-contoh istilah anatomi yang merangkumi "dorsal" termasuk, antara lain:

|  |  |
| --- | --- |
| * akar dorsal;
* arka vena dorsal;
* arkus karpus dorsal;
* arteri dorsalis pedis;
* dorsifleksi;
* ganglion akar dorsal;
 | * kumpulan respirasi dorsal
* ramus dorsal;
* saraf dorsal;
* sela dorsum;
* sirip dorsal ikan;
* sisik dorsal ular;
 |

Neuroanatomi manusia
--------------------

Dalam bidang neuroanatomi manusia, "dorsal" digelar "superior" dan "ventral" digelar "inferior" apabila sampai ke dahi.

Anak akar saraf yang muncul dari saraf tunjang (sistem saraf pusat, CNS) membentuk akar saraf dorsal (saraf deria) dan ventral (saraf motor) sebelum disatukan untuk membentuk saraf spina (sistem saraf periferi, PNS).

Lihat juga
----------

* Istilah lokasi anatomi

Rujukan
-------

1. ↑  Young and Young: Basic Clinical Neuroanatomy
**Dortmund** merupakan sebuah bandaraya di Jerman, terletak dalam Bundesland di Rhine-Westphalia Utara, dalam Ruhr are. Dengan jumlah penduduk seramai 587,830 orang (20 Jun 2005). Sungai Ruhr mengalir ke selatan bandaraya itu, dan sungai Emscher mengalir melalui kawasan perbandaran. Terusan Dortmund-Ems juga berakhir di Pelabuhan Dortmund, yang merupakan terusan terbesar di Jerman, dan menyambungkan Dortmund keLaut Utara. 

Dortmund dikenali sebagai "metropolis hijau" Westphalia. Hampir separuh dari kawasan perbandaran terdiri dari jalan air, tanah paya, pertanian dan kawasan hijau dengan taman-taman mewah seperti Westfalenpark dan Rombergpark. Selepas hampir seratus tahun perlombongan ektensif arang batu, dan pembuatan keluli dalam kawasan terhad di dalam bandar, keadaan hari ini sungguh berbeza. 

Pasar Krismas (Weihnachtsmarkt) merupakan salah sebuah pasar terbesar di Jerman, dan menempatkan "pkok Krismas" terbesar di dunia, dibentuk dengan menyusun beratus-ratus pokok bagi membentuk satu susunan bentuk piramid.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Dortmund***. |

* Dortmund city website
* Map of Dortmund and the Ruhr-Area in 1789
* Dortmund In Your Pocket City Guide (also a downloadable PDF guide)
***Duck Amuck*** ialah kartun animasi pendek Amerika arahan Chuck Jones dan diterbitkan oleh Warner Bros. Cartoons. Filem pendek dikeluarkan pada awal tahun 1953 oleh The Vitaphone Corporation, bahagian subjek pendek Warner Bros, sebagai sebahagian daripada siri *Merrie Melodies*. Ia dibintangi Daffy Duck, yang diseksa oleh animator yang kelihatan sedih, yang kelihatannya tidak sedar, yang sentiasa mengubah lokasi, pakaian, suara, penampilan fizikal dan bentuknya, sehingga kehebatan dan kemarahan Daffy. Pandemonium memerintah sepanjang kartun itu sebagai usaha Daffy untuk mengarahkan tindakan itu kembali kepada beberapa jenis normalisasi, hanya untuk animator sama ada mengabaikannya atau, lebih kerap, untuk menafsirkan tuntutannya yang lebih keras. Pada akhirnya, animator yang menyedihkan dinyatakan sebagai Bugs Bunny.

Pautan luar
-----------

* *Duck Amuck* di Pangkalan Data Big Cartoon
* *Duck Amuck*  di Pangkalan Data Filem Internet (IMDb)
* *Duck Amuck* di Keyframe - Sumber Animasi
**Fenomena El Nino 2009** berlaku akibat cuaca panas dan kering berterusan dari April hingga September 2009. Jabatan Meteorologi Malaysia memberitahu bahawa keadaan cuaca panas dengan suhu tertinggi 36 darjah Celsius sepanjang bulan ini berikutan musim peralihan monsun. El Nino akan menyebabkan Krisis air Lembah Klang. Fenomena La Nina ialah perubahan cuaca sejuk menyebabkan hujan. Fenomena El Nino ialah perubahan cuaca panas menyebabkan kemarau teruk.

Biasanya cuaca panas pada sebelah pagi tetapi hujan dan ribut petir ketika lewat petang dan malam.Bacaan yang direkodkan dari 1 April sehingga 29 April 2009 di 40 stesen meteorologi, terdapat hari-hari yang menunjukkan beberapa stesen mencatatkan suhu maksimum.Suhu tertinggi direkodkan ialah 36.1 darjah Celsius di Stesen Meteorologi Petaling Jaya pada 17 dan 18 April 2009.

Cuaca panas ini berlaku disebabkan perubahan tiupan arah angin dari timur ke barat. Kedudukan matahari yang tepat dalam kawasan tropika menyebabkan suhu menjadi panas pada hari-hari tiada hujan. 

Sejarah menunjukkan, suhu tertinggi yang pernah direkodkan sejak 1968 ialah 40.1 darjah Celsius di Stesen Meteorologi Chuping pada 9 April 1998, iaitu pada tahun berlakunya fenomena El Nino 1998.

Mulai Mei hingga September 2009, Malaysia dan negara Asia Tenggara akan mengalami Angin Monsun Barat Daya yang mana lazimnya cuaca lebih kering berbanding bulan-bulan lain tetapi dengan suhu normal antara 30.7 dan 34.1 darjah Celsius.

Sarawak
-------

Pada 3 Ogos 2009, lapan bahagian di Sarawak terjejas teruk terutama di pesisir Bahagian Kuching, Samarahan, Betong, Sarikei, Mukah, Bintulu, Miri dan Limbang. Timbalan Ketua Menteri, Tan Sri Dr George Chan Hong Nam. menyatakan fenomena el Nino mulai Julai hingga September atau Oktober 2009. Cuaca kering kerana jumlah taburan hujan kurang 50 %. Kerja pembenihan hujan sedang giat dilakukan khasnya di kawasan-kawasan tadahan hujan untuk memastikan bekalan air mencukupi.Daerah kecil Belawai yang mempunyai 1,000 keluarga terjejas teruk.<ref>[ Kesan El Nino Mulai Dirasai Di Sarawak
| Mitos Bulan Sabit Suburseries |
| --- |
|   |
| Mitologi Mesopotamia |
| Mitologi Arab Silam |
| Mitologi Levant Silam |
| **Tuhan Semenanjung Arab Pra-Islam** |
| * Abgal
* Aglibol
* Al-Qaum
* al-Lāt, al-'Ilāhat
* Astarte
* Atargatis (Syrian)
* Atarsamain
* Beelshamen
* Bēl, Baʕl, Bēl-Šamīn
* Bes (Egypto-Arabic)
* Dhu'l-Halasa
* Dusares, Dhu Sharā'
* Ēl, Ilāh (NW Semitic)
* Ištar, Athtar
* Malakbel
* Manāt
 | * Manaf
* Nabū, Nebo
* Nasr
* Nergal
* Nuha
* Orotalt
* Ruda
* Shams, Samas
* Sīn, Nanna-Suen
* Suwa'
* Al-‘Uzzá
* Wadd
* Ya'uq
* Yaghūth
* Yarhibol/Malakbel
* *hantu*
 |
| Kotak ini: * lihat
* bincang
* sunting
 |

DusharaDushara
**Đū Shará** (Arab: ذو شرىcode: ar is deprecated , "Tuhan Gunung"), juga ditransliterasi sebagai '**Dusares'**, adalah seorang dewa anikon sewaktu Timur Tengah silam disembah oleh penduduk Nabataea di Petra dan Madain Saleh (dari mana dia adalah penaung). Di diibukan oleh Manat dewi takdir. Sewaktu zaman Greek, dia dikaitkan dengan Zeus kerana dia adalah pantheon utama Nabataean dengan Dionysus. Kawasan perlindungannya di Petra mengandungi sebuah kuil besar di mana batu kiub besar adalah hiasan utama. 

Dewa ini disebut oleh sejarawan abad ke-9 Hisham Ibn Al-Kalbi, yang menulis dalam *Kitab Berhala* (*Kitab al-Asnām*) yang: "Banū al-Hārith ibn-Yashkur ibn-Mubashshir dari ʻAzd mempunyai berhala digelar Đū Sharā."

Rujukan
-------

1. ↑  Templat:Citejournal

Ibn al-Kalbī; (author) and Nabih Amin Faris (translator & commentary) (1952): *The Book of Idols, Being a Translation from the Arabic of the* Kitāb al-Asnām. Princeton University Press. US Library of Congress #52006741
()

Pautan luar
-----------

* Nabataean religion
* The Book of Idols
* Kitab al-Asnam Diarkibkan 2006-12-22 di Wayback Machine in the original Arabic (description on p. 5)
* Dhushara The Meaning of the Name
* "Solving the Enigma of Petra and the Nabataeans" Biblical Archaeology Review

|  |  |
| --- | --- |
| Ikon tunas | Rencana berkaitan dengan mitos atau lagenda dari Timur Tengah silam ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Pokok ekor kucing** atau Acalypha hispida atau Acalypha densifiora merupakan sejenis tumbuhan dari keluarga Euphorbiaceae dan merupakan daripada keluarga kecil Acalyphinae. Pokok ini terkenal sebagai Chenille Plant, Phillipines Medusa, Red-hot Cat Tail dan Fox's Tail. Spesies ini kebanyakan dijumpai di kawasan tropika (kecuali Hawaii dan sesetengah pulau di Lautan Pasifik). Negara Amerika Syarikat mengandungi 2/3 daripada spesies yang terkenal, diagihkan dari selatan Amerika Syarikat ke Uruguay dan utara Argentina. 

Dengan 450 hingga 500 spesis tumbuhan herba ke pohon yang rendah, pokok jenis ini di belakang Euphorbia, Croton dan Phyllanthus dalam tempoh kepelbagaian sahaja. Acalypha hispida dikultivar sebagai tumbuhan rumah kerana warnanya yang sungguh menarik. Jenis spesies Acalypha yang lain:

* Acalypha californica
* Acalypha godseffiana - daun kuprum
* Acalypha gracilens
* Acalypha hispida - chenille plant, Philippine medusa, red-hot cattail dan fox's tail
* Acalypha klavea
* Acalypha monococca
* Acalypha pendula
* Acalypha phleoides
* Acalypha radians
* Acalypha repens
* Acalypha siamensis
* Acalypha virginica - merkuri benih bertiga Virginia
* Acalypha wilkesiana

Lihat juga
----------

Singapura Pokok Ekor Kucing

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Ekosistem** merupakan interaksi atau hubung kait antara benda hidup dengan benda bukan hidup dalam alam semula jadi.

Terminologi dan konsep
----------------------

Terminologi eksosistem (*ecosystem*) dikatakan digunakan oleh Roy Clapham pada tahun 1930 untuk menerangkan komponen-komponen fizikal dan biologi alam sekitar yang berhubung kait antara satu sama lain sebagai satu unit. Arthur Tansely, seorang ahli ekologi kemudian memberi definisi yang lebih mendalam tentang ekosistem, "Seluruh sistem termasuk organisma kompleks dan faktor-faktor fizikal merupakan alam sekitar". 

Konsep ekosistem merujuk kepada interaksi hidupan dengan unsur-unsur yang merupakan asas kepada alam dalam hubungan yang saling berkait rapat. Eugene Odum, salah seorang pengasas pengajian ekologi sains berpendapat, "Mana-mana unit atau organisma dalam komuniti yang berinteraksi dalam alam fizkal akan menghasilkan satu kitaran tenaga yang jelas menerangkan struktur tropik (*trophic structure*), biodiversiti dan kitaran hidupan".

Ekosistem boleh dikaji dan dibahagikan kepada skop yang luas serta menerangkan situasi hubung kait antara hidupan dengan alam semula jadi.

Contoh eksosistem
-----------------


|  |  |  |
| --- | --- | --- |
| 
* Ekosistem akuatik
* Ketubu karang
* Gurun

 | 
* Eksosistem manusia
* Ekosistem laut
* Hutan tropika

 | 
* Savanna
* Taiga
* Tundra

 |

Rujukan
-------

1. ↑  Tansley, AG (1935) The use and abuse of vegetational terms and concepts. *Ecology* 16, 284-307.
2. ↑  Odum, EP (1971) Fundamentals of ecology, third edition, Saunders New York
Fernando de Noronha di Brazil.
Taman Negara Tapantí di Costa Rica.
**Ekopelancongan** (Jawi: ‏**ايكوڤلنچوڠن**‎code: ms is deprecated ‎) atau **pelancongan ekologi** ialah aktiviti yang melibatkan lawatan ke tempat-tempat yang mempunyai keindahan alam semula jadi.

Secara amnya, ekopelancongan bertumpu kepada interaksi dengan komponen alami dalam persekitaran semula jadi. 
Ekopelancongan memberi tumpuan kepada perjalanan bertanggungjawab, pembangunan diri, dan kelestarian alam sekitar. Ekopelancongan lazimnya melibatkan perjalanan ke destinasi di mana flora, fauna, dan warisan budaya merupakan tarikan utama. Ekopelancongan bertujuan untuk menawarkan pelancong gambaran tentang kesan manusia terhadap alam sekitar dan untuk memupuk penghargaan yang lebih besar terhadap habitat semula jadi. Ekopelancongan menyasarkan kepada kesan alam sekitar yang minimum terhadap kawasan yang dilawati. Selain memupuk rasa hormat terhadap persekitaran semula jadi, ekopelancongan juga membantu dalam mewujudkan faedah sosioekonomi kepada masyarakat di kawasan yang dilawati.

Program ekopelancongan yang bertanggungjawab termasuk program yang meminimumkan aspek negatif pelancongan konvensional terhadap alam sekitar dan meningkatkan integriti budaya penduduk tempatan. Oleh itu, sebagai tambahan kepada menilai faktor persekitaran dan budaya, bahagian penting dalam ekopelancongan termasuk menggalakkan kitar semula, kecekapan tenaga, pemuliharaan air, dan penciptaan peluang ekonomi untuk kepada masyarakat setempat. Atas sebab ini, ekopelancongan sering dilihat sebagai pendukung tanggungjawab kepada alam sekitar dan sosial. Walau bagaimanapun, istilah "ekopelancongan", seperti "pelancongan mampan", sebuah konsep yang berkaitan tetapi lebih luas, sering dipandang sebagai oksimoron. Seperti kebanyakan perjalanan jarak jauh, ekopelancongan sering bergantung kepada pengangkutan udara, antara faktor utama perubahan iklim.

Lihat juga
----------

* Agropelancongan
* Geopelancongan

Rujukan
-------

1. ↑  Sadry, Bahram N. "Introduction to Fundamentals of Geotourism With a Special Emphasis on Iran". *OpenEdition Journals*. Dicapai pada 2021-04-23.
2. ↑  Randall, A. (1987). *Resource economics* (ed. kedua). New York, USA: John Wiley & Sons.
3. ↑  Stabler, M. J. (eds.) (1997, m/s 45) *Tourism and Sustainability: Principles to Practice*. CAB International: Wallingford.


|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Fatehpur Sikri** adalah sebuah bandar dan dewan bandaraya di bandar Agra, negeri Uttar Pradesh , India .Ia merupakan bandar bersejarah Fatehabad , dibina oleh Maharaja Mughal, Akbar pada 1570. Tujuan pembinaan untuk menghormati ahli sufi Shaikh Salim Chisti , yang tinggal di sebuah gua di atas bukit di Sikri.

Akbar menjadi maharaja Empayar Mughal selepas Maharaja Jahangir. Fatehabad ditukar nama kepada Fatehpur dan kemudian Fatehpur Sikri. 
Senibinanya gabungan gaya India , Parsi dan Islam. Fatehpur Sikri menjadi ibu kota Empayar Mughal dari 1571 hingga 1585. Pembinaan mengambil masa 15 tahun untuk disiapkan. Bekalan air menjadi masalah utama perkembangan penduduk. 

Ia menjadi tapak pelancongan popular dan diiktiraf sebagaiTapak Warisan Dunia UNESCO pada tahun 1986. Tapak itu sendiri adalah sebuah bandar hantu , walaupun bandar ini memiliki penduduk sebesar 28.804 menurut bancian 2001 .

Demografik 2001
---------------

Menurut bancian India pada tahun 2001, Fatehpur Sikri memiliki bilangan penduduk seramai 28,754. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011
---------------

Menurut bancian India pada tahun 2001 Fatehpur Sikri memiliki kadar pendidikan (kebolehan membaca) 46%, di bawah kadar purata kebangsaan 59.5%; dengan 65% lelaki dan 35% wanita mampu membaca. 19% dari populasi berusia di bawah 6 tahun. (2001)

  

* Buland DarwazaBuland Darwaza
* Diwan-i-KhasDiwan-i-Khas
* Diwan-i-KhasDiwan-i-Khas
* Panch MahalPanch Mahal
* Birbal BhavanBirbal Bhavan
* Astrologer's seatAstrologer's seat
* Anup TalaoAnup Talao
* Elephant's gateElephant's gate

Rujukan
-------

1. ↑  Error: Unable to display the reference properly. See the documentation for details.
2. ↑  "Fatehpur Sikri". Pertubuhan Pelajaran, Sains, dan Kebudayaan Bangsa-Bangsa Bersatu. Dicapai pada 31 Julai 2018.
3. ↑  Error: Unable to display the reference properly. See the documentation for details.
4. ↑  Bancian India 2001 (sumber Wikipedia Inggeris) ^ Bancian India 2001: Data dari Bancian 2001, termasuk kampong, pekan, dan bandar (Provisional). Jawatan kuasa Bancian India. Diarkib dari asal 16-06-2004. / "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16.. Dicapai 2008-11-01.
Pelan tempat duduk kapal terbang jet berbadan luas yang biasa (Asiana Boeing 747-400)
**Kelas perjalanan** ialah mutu penginapan di pengangkutan awam. Penginapan tersebut boleh menjadi tempat duduk atau kabin misalnya. Kelas perjalanan yang lebih tinggi direka untuk menjadi lebih selesa dan biasanya lebih mahal.

Kapal terbang
-------------

Lihat juga: Kod asas tambang, Kelas pertama (penerbangan), Perjalanan kelas pertama, Kelas perniagaan, Kelas ekonomi dan Kelas ekonomi premium
Mengikut kelaziman, kapal terbang terbahagi kepada, dari depan dan belakang, kabin pertama, perniagaan, dan ekonomi. Pada tahun kebelakangan ini, kelas ekonomi premium telah ditambah oleh beberapa kapal terbang sebagai kelas pertengahan di antara kelas ekonomi dan perniagaan.

Setiap kelas kabin dibahagikan lagi kepada kelas penempahan yang tidak nampak, yang walaupun menempah ke dalam kabin yang sama berbeza dari segi keadaan dan manfaat di luar kelas kabin untuk berjalan seperti mata kerap terbang, had bagasi, dasar perubahan atau bayar balik dan sebagainya.

Bas
---

DI Mexico, perkhidmatan bas sering mempunyai tahap perkhidmatan yang ditetapkan, yang di atas ialah *de lujo* atau *clase lujo*, diikuti *plus clase*, *primera clase*, dan *segunda clase*.

Kapal laut
----------

Sebelum kapal persiaran menguasai kapal dagang penumpang, kapal samudera mempunyai kelas perkhidmatan, sering dikategorikan sebagai Kelas Pertama, Kelas Kedua, dan Kelas dek. Syarikat seperti Cunard Line meneruskan tradisi ini, menawarkan kabin Queen's Grill, Princess Grill dan Britannia, setiap daripadanya mempunyai ruang menunggu dan restoran diperuntuk yang tersendiri di atas kapal.

Kereta api
----------

Kereta api sering mempunyai kelas pertama (kelas yang lebih tinggi) dan kelas kedua (dikenali sebagai kelas standard di UK). Untuk kereta api dengan kemudahan tidur, boleh juga ada lebih peringkat kemewahan.

Lihat juga
----------

* Kelas pertama (penerbangan)
* Perjalanan kelas pertama
* Kelas perniagaan
* Ekonomi premium
* Kelas ekonomi
* Kereta penumpang (kereta api)
* Kod kelas IATA

Rujukan
-------

1. ↑  "All About Buses In Mexico". *Mexconnect*.

Templat:Perjalanan udara perdagangan
**Dividen** adalah pengagihan sebahagian keuntungan syarikat (sendirian berhad) kepada pemegang saham berdasarkan peratusan pogba saham yang dimiliki. Pembahagian ini akan mengurangkan aset dan modal syarikat, tetapi pembahagian keuntungan kepada para pemilik memang adalah tujuan utama sesuatu perniagaan.

Apabila sesebuah syarikat mencatat keuntungan, sebahagian daripadanya akan dilabur semula dan dipanggil perolehan tertahan, manakala sebahagian yang lain akan diagihkan sebagai dividen. Kekerapan dividen ini berbeza mengikut negara, ada yang diumumkan empat kali setahun, ada juga yang cuma sekali setahun.

Jika sesuatu syarikat mengalami kerugian pada tahun berkenaan, ia boleh memilih membayar sedikit dividen daripada perolehan tertahan, atau tidak membayar sebarang dividen langsung. Jika syarikat tersebut mendapat keuntungan sekali-sahaja, contohnya dari penjualan aset, ia mungkin memberi pemegang saham suatu dividen khas.

Cara pengagihan
---------------

Dividen dapat diagih dengan tiga cara:

1. **Dividen tunai**; cara paling umum untuk pembahagian keuntungan. Dibayar dalam bentuk tunai dan dikenakan cukai pada tahun pengeluarannya.
2. **Dividen saham**; cukup umum dilakukan dan dibayarkan dalam bentuk saham tambahan, biasanya dihitung berdasarkan perkadaran terhadap jumlah saham yang dimiliki. Contohnya, setiap 100 saham yang dimiliki, diberikan 5 saham tambahan.
3. **Dividen harta**; dibayar dalam bentuk aset, sama ada keluaran atau perkhidmatan. Pembahagian dividen dengan cara ini jarang dilakukan.